b'\n_START_ARTICLE_\nDavid Sassoli\n_START_PARAGRAPH_\nDavid Maria Sassoli (s. 30. toukokuuta 1956, Firenze, Italia) on italialainen demokraattisen puolueen poliitikko ja journalisti. Sassoli on toiminut europarlamentaarikkona vuodesta 2009 l\xc3\xa4htien ja h\xc3\xa4net valittiin Euroopan parlamentin puhemieheksi 3. hein\xc3\xa4kuuta\xc2\xa02019.\n_START_SECTION_\nPoliittinen ura\n_START_PARAGRAPH_\nSassoli valittiin Euroopan parlamentin j\xc3\xa4seneksi ensimm\xc3\xa4isen kerran vuonna 2009. H\xc3\xa4net valittiin parlamenttiin Keski-Italian vaalipiirist\xc3\xa4 Italina demokraattisen puolueen listalta. Puhemieheksi h\xc3\xa4net valittiin hein\xc3\xa4kuussa 2019 ja h\xc3\xa4nen kautensa kest\xc3\xa4\xc3\xa4 tammikuuhun 2022 saakka. Valintansa j\xc3\xa4lkeisess\xc3\xa4 puheessa Sassoli korosti kansalaisten uskoa EU-projektiin vastauksena globaaleihin haasteisiin. Puheessaan Sassoli tahtoi elvytt\xc3\xa4\xc3\xa4 Eurooppalaista yhdentymiskehityst\xc3\xa4 sek\xc3\xa4 muuttaa EU:ta vastaamaan paremmin kansalisten tarpeisiin ja huoliin sek\xc3\xa4 kasvavaan menetyksen tunteeseen._NEWLINE_Euroopan parlamentin toiminnalle h\xc3\xa4n asetti painopisteeksi nuorisoty\xc3\xb6tt\xc3\xb6myyden, muuttoliikkeen, ilmastonmuutoksen, digitaalisen vallankumouksen sek\xc3\xa4 uudet maailmanlaajuiset valtasuhteet.'